14.10.2008+-+La+Seu+d'Ègara

=**La seu d’Ègara: conjunt monumental únic a Europa**=

La convocatòria:
Benvolguts amics,

S’acosta el mes d’octubre i, tradicionalment, és el mes que fem una excursió. La nostra agència de viatges ha programat una excursió per al proper dissabte dia 18 d’octubre. Aquest cop anirem més a prop: a Terrassa i la Mola. El primer i gran objectiu del dia serà visitar acuradament el conjunt monumental de les **ESGLÉSIES DE SANT PERE DE TERRASSA**, una autèntica joia del romànic català, totalment desconegut. Ens farà una visita guiada per a nosaltres exclusivament mossèn Pausas, el qui ha estat durant molts anys rector d’aquesta Parròquia i impulsor de les obres de restauració. Després d’aquesta visita d’unes dues hores anirem a caminar una mica, a pujar a la Mola. És fàcil de pujar i la vista des de dalt és molt bona. L’únic que falta per lligar és si dinarem a dalt amb un entrepà o en un restaurant que m’han dit que hi ha. Ja us ho confirmaré. Sortirem pel matí, cap a les 08:15 del matí. Tornarem aviat, cap a les set de la tarda com a molt. Ara el que necessitaria saber és quants vindreu, per tal de preparar els cotxes. Si us plau, digueu-me alguna cosa abans del 5 d’octubre. Espero les vostres notícies. Cordialment,

Marcel

====Tot i que el dia no acabava d’acompanyar gaire sortim per visitar el conjunt històric monumental de les esglésies de Sant Pere de Terrassa, unes joies situades al Vallès occidental.==== ====Mn. Francesc Pausas, aleshores rector de la parròquia de sant Pere de Terrassa impulsor del Pla Director de restauració de les Esglésies, ens feu de guia d’aquest conjunt visigòtic i romànic, únic a Europa. Ens conduí pel conjunt integrat per les esglésies romàniques de Sant Pere, Sant Miquel i Santa Maria.====



Se situa al centre del recinte. És l'única de les tres esglésies que conserva la planta primitiva sencera, la qual és quadrada, on s'inscriu una creu grega amb nínxols als angles; al mur est s'obre l'absis, de planta de ferradura per dins i hexagonal a l'exterior. A l'interior, al centre de la planta quadrada, s'alça un cimbori cobert per una cúpula i sostingut per vuit columnes fetes de fragments visigòtics reaprofitats, amb quatre capitells tardoromans. Sota l'absis hi ha la cripta de Sant Celoni, amb capella absidal trilobada. La porta d'accés és al mur sud i data del segle XVII. Les portes antigues, al nord i a l'oest, fins no fa gaire estaven tapiades. Els murs de tipus romà, amb fileres alternades de petits carreus i maons, i les característiques de la planta i de les obertures fan pensar que es tracta d'un edifici construït a cavall dels segles IX i X. També del segle X sembla que són les pintures murals de l'absis, amb una escena del Crist voltat d'àngels i, a sota, els dotze apòstols. ||= ||
 * < ===**Església de Sant Miquel**===

Aquest edifici romànic, de l'inici del segle XII, es troba al sud del recinte i té planta de creu llatina. La capçalera, amb absis de ferradura per dins i quadrat a l'exterior, pertany a un temple de construcció anterior. La coberta de la nau és de volta apuntada i la del transsepte, de volta semicircular. Al creuer s'alça un cimbori octagonal coronat per un petit campanar de torre de dos pisos, amb coberta de quatre vessants. El cimbori i el dalt dels murs nord i oest tenen decoració llombarda, amb faixes i arcuacions cegues. La porta d'entrada és senzilla, d'arc de mig punt, amb relleus de terracota als muntants i un carreu romà reaprofitat. A la façana sud hi ha un pòrtic de quatre arcs de mig punt, resta del claustre de la canònica augustiniana del segle XII. Davant i dins l'església es poden veure restes de les antigues edificacions paleocristianes i visigòtiques, com els mosaics sobreposats ,l'absis rectangular visigòtic i amb criptes sepulcrals (excavat sota la nau de l'església romànica) o l'antic baptisteri (sota el transsepte). ||
 * [[image:Terrassa_008_2_1.jpg]] [[image:Esglesies_Sant_Pere_Terrassa_19_1.JPG]] || ===Església de Santa Maria===


 * [[image:Terrassa_026_2_1.jpg align="left"]] ||> ===Església de Sant Pere===

Finalment visitàrem l'Església de Sant Pere, situada al nord del recinte. És la més gran de totes tres esglésies i dóna nom al conjunt episcopal. Té una sola nau amb absis trilobat i transsepte; la coberta és de volta de canó. La capçalera (l'absis i el transsepte) és d'època preromànica i la nau és del segle XII. La porta d'accés, molt senzilla, s'obre al mur sud i està emmarcada per quatre arquivoltes llises. La llum entra a l'interior per dues grans finestres a banda i banda de la porta i per les tres finestretes de l'absis. La façana està coronada per una cornisa amb un fris esculturat sostingut per mènsules en forma de caps humans. Té dos campanars, un d'espadanya, d'origen romànic, al mur que dóna a la plaça del Rector Homs, per on s'accedeix al recinte, i un altre de més modern prop del transsepte.

A l'interior, l'absis té un terra de mosaic del segle X de motius geomètrics, segons la tradició romana. L'absis central queda tancat per un retaule de pedra amb tres rengles de pintures murals del segle XI encara de tipus preromànic, els dos superiors dins d'arcs cecs a manera de nínxols, amb la representació de Sant Pere, Jesús, els evangelistes i altres figures bíbliques. Al mur nord de la nau hi ha fragments de pintures murals gòtiques del segle XIV, d'estil primitiu. A l'esquerra de la nau s'obren dues capelles afegides més modernament. Actualment s'hi torna a exposar, vora el portal d'entrada, el //retaule dels sants Abdó i Senén//, obra cabdal de Jaume Huguet, després de molts anys d'estar instal·lat al braç esquerre del transsepte de Santa Maria. || Escoltem unes peces d'orgue asseguts al costat del retaule gòtic dels sants Abdó i Senén i ens acomiadem de Mn. Pausas agraint la seva disponibilitat. Emplenats d'art romànic anem a prosseguir la jornada amb l'ascensió al cim de La Mola (1.104 m), al Parc Natural de Sant Llorenç del Munt, fins trobar el monestir romànic de Sant Llorenç. El dia continua molt tapat però això, com és d'esperar, no fa enrera "el nostre sherpa".